ריקרדו קושטה

ריקרדו מיגל מוריירה דה קושטה (בפורטוגזית: Ricardo Miguel Moreira da Costa; נולד ב-16 במאי 1981) הוא כדורגלן עבר פורטוגזי ששיחק בעמדת הבלם. לזכותו 22 הופעות במדי נבחרת פורטוגל.

קריירה
קושטה נולד בנובה דה גאיה בפורטו שבפורטוגל, החל לשחק במועדוני הנוער ולדרס גאיה, משם המשיך לבואבישטה. ב-2000 החל לשחק בקבוצת המילואים של פורטו. ב-2002 ערך את הופעת הבכורה שלו בקבוצה הבוגרת של פורטו נגד קבוצת נעוריו בואבישטה. קושטה לא היה שחקן שולי בקבוצה, אלא שיתף פעולה עם שחקנים כמו פפה, ברונו אלבש ועוד. ב-26 במאי 2004 זכה עם פורטו בליגת האלופות בניצחון 0–3 על מונקו.

ביולי 2007 חתם בקבוצה הגרמנית וולפסבורג לשלוש שנים, ועזב את פורטו לאחר שבע שנים במועדון בהם היה שחקן מוביל.
בקיץ 2009 היה מועמד לעבור לריאל סרגוסה אך העברה לא הושלמה לבסוף משום ששני הצדדים לא הגיעו להסכם. העסקה בוטלה וחזר לוולפסבורג.

ב-28 בינואר 2010 הושאל לקבוצה הצרפתית ליל.

לאחר חצי עונה במועדון, ב-17 במאי חתם באופן קבוע בקבוצה הספרדית ולנסיה לארבע שנים. ב-9 במרץ 2011 הבקיע את שערו הראשון בקבוצה במסגרת שמינית גמר ליגת האלופות נגד שאלקה 04 במשחק שהסתיים בהפסד 1–3.

ב-28 ביולי 2014 עבר קושטה למועדון הקטרי אל-סאיליה, וחתם על חוזה לשנתיים. ב-28 בינואר 2015, לאחר חצי עונה בקטר, חתם בפאוק סלוניקי היוונית. ב-1 בפברואר 2016 חתם לעונה וחצי בגרנדה הספרדית. ב-16 באוגוסט 2016 חתם בלוצרן השווייצרית. ב-18 ביוני 2017 חתם בטונדלה.

נבחרת פורטוגל
קושטה שיחק בנבחרת הצעירה של פורטוגל. זומן לראשונה לנבחרת הבוגרת ב-2005 למוקדמות מונדיאל 2006, בו ערך את הופעתו הבכורה נגד גרמניה בהפסד 1–3. ב-2010 נכלל בסגל השחקנים למונדיאל 2010 ושב לנבחרת לאחר 4 שנות היעדרות. בטורניר שיחק בשני משחקים, בשלב הבתים נגד ברזיל בתיקו 0-0, ושמינית הגמר נגד ספרד בהפסד 0–1.

במסגרת מוקדמות מונדיאל 2014 הבקיע את שערו הראשון בנבחרת נגד ישראל בתיקו 1-1 בפורטוגל. נכלל בסגל מונדיאל 2014 בברזיל.

תארים
פורטו
 ליגת האלופות: 2003/04
 גביע אופ"א: 2002/2003
 הגביע הביניבשתי: 2004
 אליפות פורטוגל: 2002/2003, 2003/2004, 2005/2006, 2006/2007
 הגביע הפורטוגזי: 2002/2003, 2005/2006
וולפסבורג
 בונדסליגה: 2008/09

קישורים חיצוניים 

כדורגלנים פורטוגזים
בלמי כדורגל פורטוגזים
מגני כדורגל פורטוגזים
פורטו: כדורגלנים
כדורגלני פורטו
כדורגלני וולפסבורג
כדורגלני ליל
כדורגלני ולנסיה
כדורגלני פאוק סלוניקי
כדורגלני גרנדה
כדורגלני לוצרן
כדורגלני טונדלה
כדורגלני בואבישטה
כדורגלני נבחרת פורטוגל
כדורגלנים באולימפיאדת אתונה (2004)
כדורגלני מונדיאל 2006
כדורגלני מונדיאל 2010
כדורגלני יורו 2012
כדורגלני מונדיאל 2014
ספורטאים פורטוגזים בגרמניה
ספורטאים פורטוגזים בצרפת
ספורטאים פורטוגזים בספרד
ספורטאים זרים בקטר
ספורטאים פורטוגזים ביוון
ספורטאים זרים בשווייץ
פורטוגזים שנולדו ב-1981